Nûnerê RSF Johann Bihr: Emê Piştevanîya Çapemenîya Kurd Bikin 
Bihr got emê careke din werin Tirkîyê û emê piştewanîya çapemenîya Kurdan  bikin, Bihr di heman demê de serlêdana  Ozgur Gundemê kir û piştevanîya xwe anî ziman
Nûnerê Rojnamevanên Bê Sînor (RSF) yê Rojhilata Ewrupa û Asyaya Navîn Johann Bihr ji bo piştevanîyê bide nûnerê xwe yê Tirkîyê Erol Onderoglu û du rojnamevanên din ku hatin girtin, Şebnem Korur Fîncanci û Ahmet Nesîn bike, hate Stenbolê Bihr di serlêdana xwe yê Tirkîyê de çû li ber girtîgeha Metrîs’ê di derbarê Onderoglu, Fîncanci û Nesîn daxuyanî da û girtina wan şermezar kir. Bihr sedema hatina xwe ya Stenbolê ji Dengê Amerîkayê re vegot Bihr got ev sê kesên navdar ku hatine girtin dide xuya kirin ku ewlatîya tu kesî tuneye. Bihr anî ziman ku ger hûn endamê komeleyekî navneteweyî bin jî û hûn piştevanîya Ozgur Gundemê ku zulm lê tê kirin bikin ev tişt dê bên serê we. “Li Tirkîyê azadîya çapemenîyê pir kêm e û em piştî girtina her sê rojnamevan hatin ku baştir bibinin. Qanûnên terore nedîyar in û hîn cureyên qanûnan wekî pirsgirêk berdewam dikin. Edetekî desthilatan yê berê heye ji hemû rexneyan re dibêjin terorizm. divê di derbarê qanûnan de hin reform bên çê kirin.” “Tirkîye her çiqas diçe ji hêla azadîya çapemenîyê ve xerabtir dibe û li seranserê cihan di rêza 151. de ye ev ne rewşeke matmayî ye. Li vir fişarên li ser medyaya Kurdî nayê qebûl kirin, tundîyên li ser medyaya civakî nayê qebûl kirin û piştevanî wekî sûç tê dîtin ev kesên ku hatine girtin ji berk u piştewanîyê kirine hatin girtin. Qanûnên terorê her dem ji bo pêşîya rexneyan bê girtin tê bikaranîn.” Ban Ki Moon jî bang li Tirkîyê kir û got her sê rojnamevan azad berdin.Tirkîye endamê Konseya Ewrupa ye û ev tişt nayê qebûl kirin. Amerîka û Yekîtîya Ewrupa (YE) li ser têkilîyên xwe tev diğerin lê em li Fransayê hemû tiştî nîqaş dikin û em li seranserê cîhane şermezar dikin Nûnerê Rêxistina Rojnamevanên Bê Sînor (RSF) Bihr di dawîya axaftina xwe de got emê careke din werin Tirkîyê û emê piştewanîya çapemenîya Kurdan bikin, Bihr di heman demê de serlêdana Ozgur Gundemê kir û piştevanîya xwe anî ziman.